El movimientu vecinal xixonés vuelve a movilizase pa esixir atención sanitaria presencial y continua
#000000
La FAV de Xixón concentróse delantre del centru de Salú de Pumarín y la selmana qu'entra va llevar la movilización a la sede del Sespa, n'Uviéu
#000001
Un centenar y mediu de vecines y vecinos participación na movilización delantre del centru de salú de Pumarín.
#000002
“El problema sigue siendo la política y luego hablaremos del mejor método”
#000003
Aína recuerda l’aniversariu del fin de la estación d’El Humedal pidiendo soluciones al respecto
#000004
La secta de la ayahuasca solo existía en la imaginación de la Policía: Se archiva la causa por la macrorredada de Tuilla
#000005
El movimiento contra la Ronda Norte denuncia el “tsunami del hormigón” en el Congreso de los Diputados
#000006
El movimientu vecinal xixonés volvió esta mañana a la cai cola esixencia de que la Conseyería de Salú destine más inversión en personal y medios pa garantizar el regresu dafechu a l’atención presencial de pacientes y la reapertura de tolos centros de salú n’horariu continuu. Convocaes pola Federación d’Asociaciones Vecinales (FAV) de Xixón, cuasi tres centenares de persones participaron nuna concentración delantre del centru de salú Severo Ochoa, nel barriu de Pumarín, onde s’alcuentra la Xerencia d’Atención Primaria del Área Sanitaria V, qu’agrupa los conceyos de Xixón, Villaviciosa y Carreño.
#000007
María José Cuervo, vicepresidenta de la Federación, reconoz que’l Sespa, qu’acaba d’anunciar midíes progresives pa dir normalizando l’Atención Primaria a lo llargo d’esti mes, “quier abrir un camín pa buscar soluciones, pero paeznos insuficiente. Si la xente yá va a los bares, al fútbol y a un montón de sitios, ye inconcebible que nun tengas una atención presencial nel médicu. Y que tengas qu’esperar na cai a que te llamen, lo mesmo nel centru de salú que n’Urxencies de Cabueñes. ¿Por qué eso nun pasa na atención sanitaria privada?”. Denunció que pa llograr una cita con enfermería o con medicina de familia numberosos pacientes tovía “tienen que tar colgaos del teléfonu una mañana, una tarde o dambes, y a veces nin siquiera asina la consiguen”.
#000008
La de güei foi la segunda movilización del movimientu vecinal xixonés pa esixir una Atención Primaria de calidá.
#000009
Javier Civieta, médicu y coordinador del Conseyu de Salú de la FAV de Xixón, informó a los medios de comunicación de los datos y les conclusiones d’una encuesta que’l movimientu vecinal xixonés fizo ente la ciudadanía pa conocer la valoración de les restricciones na sanidá pública asturiana derivaes del andanciu de coronavirus. Dixo que “el 66% de los afectaos considera mui difícil consiguir una cita col médicu de familia. Habríen de reflexonar sobre esto los xestores de la sanidá pública”. Señaló tamién que “el 27% de los encuestaos consideren que l’horariu d’atención ye insuficiente y qu’habría de haber horariu de tarde nos centros de salú”. Asinamesmo, añadió, “un 54% diz que l’atención recibida ye mui bona, bona o aceptable, pero hai un 46% que diz que ye mala o mui mala”. Y una de cada cinco persones encuestaes yá tien suscritu un seguru médicu priváu.
#000010
La de güei yera la segunda concentración del movimientu vecinal xixonés, que va una selmana empezó esti ciclu de movilizaciones delantre del centru de salú Puerta de la Villa y el próximu llunes, día 17, va llevar la protesta a Uviéu, a la plaza del Carbayón, onde ta la sede del Serviciu de Salú del Principáu d’Asturies (Sespa). Pa esi desplazamientu la FAV va ufrir tresporte gratis n’autobús a les persones que tean interesaes en dir a la capital asturiana, anque han d’inscribise primero. El movimientu vecinal xixonés tien el propósitu d’entregar a la dirección del Sespa una copia de la mentada encuesta, que yá fizo llegar güei a la Xerencia del Área V.
#000011
Mesa informativa de la FAV de Xixón delantre del centru de salú de Pumarín.
#000012
“Les llistes d’espera sanitaries nun paren de crecer o, como muncho, mantiénense. El Sespa diz que na mayor parte eses llistes d’espera son estructurales, asina qu’habríen de meyorar la estructura”, comentó Javier Civieta. Miguel Bernardo, presidente de l’Asociación Vecinal de Nuevu Roces, alvirtió de que “vamos tar presionando pa que l’atención presencial nos centros de salú seya un fechu” y pa que cada paciente reciba al menos diez minutos de consulta col so médicu o médica de familia. “Llevamos munchu tiempu pidiendo diez minutos por paciente, nun nos vamos conformar con menos”, dexó claro.
#000013
Asociación Cultural Nortes de Asturias. 2021.
#000016